Hendrikus Colijn
Store norske leksikon,Historie,Verdens historie og samtidshistorie,Europa,Nederlands historie
Hendrikus Colijn var en nederlandsk politiker og sosialøkonom. Han var statsminister i 1925 og fra 1933 til 1939.
Colijn var marineminister fra 1911 til 1913. I 1914 ga han midlertidig opp politikken, og ble direktør i oljeselskapet Royal Dutch Shell. Fra 1922 var han leder for det antirevolusjonære partiet, og fra 1923 til 1925 var han finansminister. I 1925 var han også statsminister en kort tid, og fra 1933 til 1939 var han statsminister i fire regjeringer.I 1941, under tyskernes okkupasjon av Nederland under andre verdenskrig, ble han arrestert og internert i Tyskland, hvor han døde i 1944. Les mer i Store norske leksikon Shell andre verdenskrig Nederlands politiske system Nederlands historie Royal Dutch Shell